সুযোগ পেলেই চীনকে একহাত নিতে ছাড়েন না ডোনাল্ড ট্রাম্প। কিছু দিন আগে বলেছিলেন, চীন নাকি যুক্তরাষ্ট্রকে ধর্ষণ করছে! ব্যবসা-বাণিজ্যে চীনের একচেটিয়া অগ্রসরমানতার প্রতি ইঙ্গিত করেই এমনটা বলেছিলেন তিনি। প্রতিজ্ঞা করেছিলেন বেইজিংয়ের বিরুদ্ধে তিনি ‘অর্থনৈতিক যুদ্ধ’ করবেন। বেইজিংয়ের বিদেশ নীতি নিয়েও বিভিন্ন সময় কড়া কথা বলে অভ্যস্ত তিনি। নির্বাচিত হওয়ার পরপরই তাইওয়ানের নেতার সাথে ফোন কথা বলে চীনের মনোভাবের বিরুদ্ধে অবস্থান নিয়েছিলেন।